R5dwMg/zh-wiki-yue-long huggingface dataset:
社會學上認為宗教係一種社會意識，通過一種超越性嘅追求，達到追求某種人生目標，而呢種目標又會變成一種社會制度，例如對聖潔嘅追求，係反映出社會上對罪惡嘅反感，通過宗教而建立社會規範。其中以馬克思主義對宗教同社會之間關嘅論述最有代表性，佢認為宗教係有社會功能，係維持社會功能嘅一種手段。
對宗教嘅爭議，主要針對喺亞伯拉罕系嘅宗教，例如基督教、伊斯蘭教、猶太教，好多經典著作例如哲學家羅素嘅為何我不是基督徒、道金斯嘅上帝大騙局等等，都對宗教有好尖銳嘅批判。香港李天命亦對宗教有過批判，認為創立宗教嘅人要喺自己嘅經典加一句自己個神係最勁根本好容易，批評一啲宗教宣稱嘅絕對價值觀，同埋質疑全能神呢個觀念。
日本嘅佛教喺飛鳥時代傳入，並喺奈良時代同平安時代開始發展，係漢傳佛教嘅一支，以大乘佛教為主流。中國佛教已經消失嘅宗派如真言宗、法相宗等，喺日本反而傳承至今。根據美國中央情報局嘅調查，神道教約佔日本人口比率70.
寺請制度係江戶幕府嘅宗教統制之制度。源自江戶時代初期，用於消滅天主教，喺島原之亂後全面實施。原本係天主教徒透過寺請，由寺院發行寺請証文，証明放棄天主教信仰。起初只係以棄教者為對象，之後演變成為咗証明非天主教徒，每戶家庭都必須歸屬喺某宗派嘅某寺院之下，亦即係成為寺院嘅檀越，都稱作「寺檀制度」。
《日本書紀》有載佛教傳至日本始於飛鳥時代、552年有百濟聖明王始贈予釋迦佛嘅金銅像同埋經論。佛教傳來之際，引起反對佛教嘅物部尾輿同中臣鎌子等同信奉佛教嘅蘇我稻目嘅對立。雙方嘅對立延續到下一代，直到物部守屋滅亡為止。
廄戶皇子參加馬子方，戰勝後喺攝津國建立四天王寺。廄戶皇子著『三經義疏』，喺『十七條憲法』第二條制定「篤敬三寶。三寶者，佛法僧都」，對導入佛教發揮積極嘅作用。之後，佛教成為國家鎮護嘅宗教，天皇家本身都建立寺院。
佛教喺「鎮護國家」嘅發想下，導入「僧尼令」、僧綱・度牒制度，僧尼成為官僚組織嘅一員。此時稱作「南都六宗」嘅三論宗、成實宗、法相宗、俱舍宗、律宗、華嚴宗大為發展。聖武天皇下詔喺諸國建造國分寺、國分尼寺，喺大同東大寺建造大佛。
國家衰微、人心不安，現世嘅幸福無法期待，祈願來世幸福嘅淨土信仰大為流行，宛如阿彌陀佛嘅宮殿嘅宇治平等院建立。平安時代末期，社會越嚟越不安，擁有廣大領地嘅大寺院為咗防衛盜賊等外部嘅侵入者，而有僧侶或信徒武裝嘅僧兵出現。
鎌倉時代，持續自前時代末期嘅動亂引起佛教嘅變革。長久以來以「鎮護國家」為主流嘅佛教，逐漸成為救濟民眾嘅宗教。主因係喺叡山學習嘅僧侶力圖令佛教大眾化，並創立新宗派。其中有唱唸「南無妙法蓮華經」嘅日蓮宗、唱唸「南無阿彌陀佛」同念佛嘅淨土宗、仲有源自淨土宗，提倡惡人正機講嘅淨土真宗、提倡踴念佛嘅融通念佛同時宗。
1333年，鎌倉幕府滅亡。南北朝時代～室町時代嘅政治中心地移到京都。後醍醐天皇嘅建武新政開始後，五山從鎌倉改為京都本位，京都五山成立。足利尊氏喺京都成立武家政權後，臨濟宗受幕府保護。室町時代初期，南禪寺嘅禪宗同舊佛教勢力嘅延曆寺嘅天台宗對立，成為幕府初期嘅政治問題。
因為室町幕府嘅歸依，夢窓疎石同弟子春屋妙葩擁有政治嘅影響力，導致武家同佛教界嘅接近，對貴族文化同埋武士文化帶來影響，喺三代將軍足利義滿時代嘅金閣寺等北山文化同足利義政時代嘅銀閣寺等東山文化可見融合嘅跡象。
應仁之亂後，宗教勢力因治安惡化而強化武力。法華宗攻擊山科本願寺、天台宗嘅天文法華之亂等，宗教團體過激派都引發宗教戰爭。其中有加賀國一揆等嘅一向一揆滅亡守護大名富樫氏，支配加賀約80年。石山本願寺等成為好似大名家咁嘅強固組織，迫使守護大名同戰國大名同佢妥協。
但係，尾張嘅戰國大名・織田信長喺「天下布武」嘅方針下，徹底討伐敵對嘅宗教勢力，如延曆寺燒討、長島一向一揆、石山合戰等。此外，信長主催日蓮宗僧同淨土宗僧嘅宗論。結果，因為淨土宗嘅勝利，信長約束法華宗唔再非難其他宗派，都係抑制宗教勢力之策。
信長死於本能寺之變，家臣豐臣秀吉成為實質嘅後繼者。秀吉大概繼承信長嘅路線，使敵對嘅根來寺、高野山屈服。之後將有力寺社轉移到大阪城嘅城下町，派遣弟・豐臣秀長到僧兵擁有強大影響力嘅大同，透過刀狩・總無事令，解除寺院嘅武裝，強化寺社嘅統制。
徳川家康喺豐臣秀吉死後掌握權勢，制定寺院諸法度、設置寺社奉行，管理佛教。每個人都必需登錄喺某個寺院嘅寺請制度確立後，實質咁終止咗布教活動。當時最大嘅佛教勢力淨土真宗本願寺東西分裂，結果造成勢力嘅弱體化。
江戶時代後半開始，以本居宣長為祖嘅國學影響咗明治維新，大政奉還之後，新政府重視神道嘅結果，造成全國性嘅廢佛毀釋，寺院數減少。1871年，明治政府發布太政官達廢止虛無僧在籍嘅普化宗。但係，不受不施派同基督教嘅布教解禁。
第二次世界大戰後，1945年，宗教法人令制定・施行，對宗教團體嘅規制撤廢。1951年，宗教法人令撤廢，認証制嘅宗教法人法制定。高度經濟成長嘅同時，法華經係新宗教嘅創價學會、立正佼成會等勢力大為發展。1990年代，麻原彰晃所創藏密係統邪教嘅奧姆真理教，引起松本沙林事件、阪本堤律師一家殺害事件、龜戶異臭事件與東京地鐵沙林毒氣事件等一連串恐怖事件，造成1995年嘅宗教法人法一部改正。
當有兩嚿帶電嘅物體喺一個空間入面存在嗰陣，佢哋會喺對方身上施靜電力。噉嘅話，如果要對抗一股電場－即係分開異性嘅帶電粒子或者拉近同性嘅帶電粒子－就要施一啲外力落去個系統嗰度，即係要做作功嚟去俾能量佢哋。
同一道理，如果要一粒帶電粒子喺一個電場入面由一個點移去另一個點，佢就要釋放或者吸收能量。某一點嘅電勢正正係反映咗一個單位嘅電荷要擺喺嗰個位置唔郁所需嘅能量，而兩個點之間嘅電勢差就反映咗「將一個單位嘅電荷由個電場入面嘅一個點移去另一個點嗰度，而粒電荷唔加速，所釋放或者吸收嘅能量」－呢個數字喺定義上就係嗰兩個點之間嘅電壓。
如果一個空間裏面有股電場嘅話，個空間入面嘅帶電粒子就會感受到靜電力，而根據牛頓第二定律，當有股力作用喺一嚿有質量嘅物體身上，後者就會有個加速度－即係本來唔郁嘅嘢會郁。所以受到靜電力嘅帶電粒子，假設佢哋冇受乜第啲外力嘅話，一受到電場影響就會自然流動，並且由高電勢嘅地方流去低電勢嘅。
實驗結果顯示，假設第啲因素冚唪唥唔變，兩個點之間嘅電流同兩點之間嗰個電壓成正比。呢點好符合直覺，但就算兩個點之間嘅電壓唔變，佢哋之間嘅電流都仲有可能會變－例如係如果將兩個點連埋一齊嘅電線用嘅物料唔同咗，電流經已會唔同咗。
喺現實生活嘅應用上高，通常啲電器都會指明佢哋嘅電壓。嗰個數值通常係指由嗰件電器嘅電流入口至佢嘅電流出口嘅電壓值－亦即係話一件電器佢上面標明嘅電壓講明咗當佢駁咗電嗰陣，每一個單位嘅電荷流過會釋放幾多能量。
國家憲法就規範國家嘅政治原則，對政府指定國家機器，程序，權力同埋責任。大多數國家憲法都指定唔可以被侵犯嘅人民權利，政府唔可以以行政或立法手段侵犯。「憲法」有時亦包括喺指定政府功能嘅法律，呢啲法律甚至喺未有現代憲法出現前已經出現。
為咗確保憲法唔受侵犯，多數情況都會由法院針對違憲指控作出審查，有時審查由指定嘅法庭進行。政府嘅立法行為都會受審查，確保法律同憲法夾得埋。更重要，法院亦要確保憲定的人權與自由。有啲國家安排特設法院處理違憲指控，例如台灣大法官會議，但亦有啲國家要求以一般審訊方式處理違憲指控，由低審起。
所有違憲嘅行為都無效同唔可以執行，而呢個無效嘅情況喺追溯到從一有違憲行為開始就立刻無效。無效嘅法律要返回好像從來未有立法嘅情況，不過有時只係某幾條條文違憲，唔需要成條法律無效。亦有情況唔係法律本身違憲，而係政府依法所做嘅行為違憲，咁就當無做過，做咗唔可以再執行同埋要還原，而且政府喺理解法律時，唔可以採用同憲法唔夾嘅解釋。
英國係君主立憲同議會至上國家，一直都無成文憲法，法院無權決定國會嘅立法有無違憲，只係可以決定一條法例係咪根據正確嘅程序通過。不過，英國係歐盟成員，根據歐洲各大共同體法例1972有義務遵守歐盟嘅法律同埋條約，並畀歐洲法院管，所以歐洲法院可以決定英國有幾多法律唔符合歐盟法律同條約。
歐洲人權法院唔同歐洲法院，佢本身唔係歐盟嘅一個機構，而係根據歐洲人權公約成立嘅法院。喺英國，人權法1998令到歐洲人權公約同埋歐洲人權法院嘅判決有約束力，所以歐洲人權法院可以決定英國有幾多法律唔符合歐洲人權公約。
人權法亦都俾咗高等法院或以上嘅法庭權力去裁定英國法例有冇違反歐洲人權公約，但係法院只可以發出聲明，而唔可以廢除有關嘅法例，因為基於議會至上嘅原則，只有國會有權修改法例。當然，如果國會唔理法院嘅聲明，就肯定會受到好大嘅輿論壓力。
喺信史中，阿里士多得最早提出憲法同埋憲法主義觀念，將憲法同一般法律分清楚，而佢所謂嘅「憲法」指「分配政府職位嘅安排」。佢將唔同憲法分類為「好」同「衰」，尊重法律嘅君主制叫做好，任意嘅暴君叫做衰，改善上等人文化嘅貴族制叫做好，殘人自肥嘅寡頭壟斷政治叫做衰，尊重立憲精神嘅憲政叫做好，任意濫權嘅多數暴政叫做衰。
好多古代政權都建立過某啲有憲制性質嘅法律，例如雅典城邦嘅梭倫憲法，古羅馬嘅十二銅表法，但呢啲法律改革對後世無乜影響。英國大憲章係對後世有好大影響嘅憲制性法律，1215年生效，佢限制國王嘅權力，重唔畀唔合法嘅禁錮同埋放逐，成為人身保護令狀嘅雛形。
至今生效嘅最早明文憲法係聖馬力諾憲法，寫於1600年，但當時並未具現代憲法權力分立嘅特質。最早有分開行政、立法、司法嘅憲法係「札波羅熱群自由同法律嘅憲法安排」，呢部分權憲法比起孟德斯鳩提出三權分立重早，不過因為喺放逐時所寫，從來無辦法落實過。
法典化憲法一般寫法連貫，比較容易睇同明，但係好容易太過硬掘掘，不過，法院對憲法嘅解釋空間仍然好大。成文憲法好多時都係突然由無變有，中間有唔少波折同突變。印度有最長嘅成文憲法，有 395 章，英語版本有 117,369 字。
非法典憲法好多時係由一堆法律同習慣數十年甚至數百年咁演變出嚟，好少國家好似英國咁有非法典憲法。英國憲制性文件有啲係成文，有啲就唔成文。有啲憲制性文件好耐歷史，例如1215年嘅大憲章。喺未有聯合王國最高法院之前，樞密院司法委員會喺英聯邦事宜係最高法院。
憲法通常指明中央地方關係，地方可行使幾多主權，中央可以行使幾多主權。有啲憲法指明地方有保留權力，中央唔可以管，咁可以視為聯邦制或邦聯制，主要差異係憲法是否容訴地方脱離邦聯，可以都叫「邦聯」，唔可以就叫「聯邦」。
憲法一般都指明政府由唔同功能組成，較常見係孟德斯鳩嘅三權分立，當中包括行政、立法同司法，行政掌管政策制定同執行，立法訂立同修改法律，司法審議各類法律爭拗，包括刑法、民法、公法，甚至違憲審查，三者互不從屬互相制衡。
但係現今社會需要以唔完全受行政部門操縱嘅獨立機構運作嘅部門好多，遠遠多過孟德斯鳩嘅年代，憲法無可能一一寫明，咁有實施行政權力嘅獨立機構一般歸行政部門。立法部門可以列明獨立機構嘅人事任命要求，或列明可以獨立機構嘅高層定期畀立法部門質詢同罷免，但唔可以又控制任命又控制罷免，當行政部門無到。
憲法通常指定立法工作畀議會做，但有啲情況，憲法會規定議會由兩個組織組成，咁叫兩院制，令權力分立啲內容更加豐富。兩院權力唔一定相等，例如英國上議院唔係民選，民選嘅下議院可以堅持上議院唔接受嘅法案。喺細小同群族唔複雜嘅國家，只需要一個整體嘅議會搞立法，咁叫一院制。
一般嚟講，行政同立法以外嘅人員都由行政立法推舉，好多時都係由行政部門提名，由立法機關批准。咁樣，行政同立法以外嘅人員唔使直接面對民意考驗，但最終都要畀民意代表睇見，佢地啲行為同成效符合憲法要佢地存在嘅立的。
行政部門通常都有一批部長組成嘅內閣，如果部長向國會負責，即使實際上部長由首相任命，因為首相係由民選國會任命而唔係公民直接選出，咁叫國會制。國會制其中一個主流係西敏寺制，國會對首相可以提出不信任動議，如果過咗，首相要落台，國會要解散並安排新大選。
喺總統制同半總統制，總統係民選嘅，部長要向總統負責。喺半總統制有由總統任命嘅行政首長，由佢領導內閣，國會一樣可以隨時提出唔信任動議，令內閣要兼向國會負責，但如果過咗，除咗內閣要全體解散外，國會亦要強制解散，或由憲法容許總統解散國會。
意大利政治理論家 Giovanni Sartori 認為有啲國家憲法只係做樣畀啲極權政府作為合法性嘅來源。嗰啲憲法都寫住人權條文同埋獨立司法，但實情上當統治者感到受威脅時，會完全唔理會甚至拒絕執法嗰啲憲法要求。
議會制政體包括有阿爾巴尼亞、亞美尼亞、奧地利、巴巴多斯、孟加拉、波黑、保加利亞、克羅地亞、捷克、多米尼克、愛沙尼亞、埃塞俄比亞、斐濟、芬蘭、格魯吉亞、德國、希臘、匈牙利、冰島、印度、伊拉克、愛爾蘭、以色列、意大利、科索沃、拉脫維亞、黎巴嫩、馬耳他、毛里裘斯、摩爾多瓦、黑山、尼泊爾、北馬其頓、巴基斯坦、薩摩亞、塞爾維亞、新加坡、斯洛伐克、斯洛文尼亞、索馬里、千里達和多巴哥、瓦努阿圖等。
元首係一國政治上嘅最高領袖，係全國統治最終負責人。響唔同體制之下，有唔同名。一般來講，元首擁有一些特別嘅權力去管治。有啲體制之下，元首係象徵意義居多，佢哋通常都係授權畀代理人去管治，只有特別場合先會用佢嘅權力。
1960年2月23號，下晝4點15分，皇太子明仁親王同皇太子妃美智子嘅大仔喺東京都千代田區皇居入面嘅宮內廳醫院出世。當時德仁親王喺皇居入面由倉庫改成宮內廳醫院嘅產房出世。當時嘅太子妃美智子喺有咗嗰陣，想畀自己啲仔女同日本嘅普通家庭一樣喺當地醫療機構生，佢提出喺東京都中央區聖路加國際醫院分娩嘅意願，儘管向宮內廳不斷爭取，宮內廳仍然決定畀佢喺宮內廳醫院生產，而唔係嘅民間醫院生產，因此德仁親王曾經調侃自己「喺城河入面嘅穀倉出世」。
由於當時宮內廳知道皇太子夫婦為咗生育需要，於是宮內廳就將皇居內嘅穀倉改裝成為宮內廳醫院嘅設施，由東京大學名譽教授同婦產科醫生小林隆負責接生，於是德仁親王就喺啱啱起好嘅宮內廳醫院出世，然後佢嘅出世就打破以往喺皇宮內設置「御產殿」嘅先例，於是成為第一位喺醫院出世嘅皇族成員，其後佢細佬文仁同妹妹清子亦都喺宮內廳醫院出世。
1957年7月29號，岸田文雄喺東京都澀谷區出世，祖籍廣島縣。岸田家族係當地嘅一個名門望族，阿爺岸田正紀做生意、之後亦加入政壇，老豆岸田文武當時係通商産業省官僚。出於屋企人嘅教育方針，佢自細係響東京大。
1963年，當時6歲嘅佢跟住加入政界嘅老豆前往美國紐約市，響當地渡過三年小學生涯。1966年返日本，到千代田區立永田町小學校插班。之後升讀千代田區立麹町中學校、開成高等學校。響高中畢業之後，佢為咗入到東京大學而過左兩年浪人生涯，但係入唔到東京大學，最終響1978年入讀早稻田大學法學部。
2000年，時任首相森喜朗因為多次講錯嘢而民望大跌，宏池會會長加藤紘一同埋山崎拓聯同在野黨提出「不信任動議」，希望籍住反對或者缺席而令議案獲得通過，又叫「加藤之亂」。當時屬於宏池會嘅岸田有份參加支持加藤嘅血判狀，但響投票時冇出席。
之後響福田康夫內閣獲得留任，出任內閣府特命擔當大臣。2008年改任消費者行政推進擔當、宇宙開發擔當。響同年8月嘅福田康夫內閣 唔撈，之後出任自民黨消費者問題調査會長・道路調査會副會長兼事務局長、團體總局長。
2018年10月、自民黨總裁轄下嘅直屬機關入面廢除咗『道州制推進本部』、『日本経済再生本部』、『外交戦略会議』、『農林水産業・地域の活力創造本部』、『歴史を学び未来を考える本部』五部，目的就係為咗加強政調協會嘅權力。
同年5月25號，佢同幹事長、志帥會現任阿頭二階俊博見面。由於響2019年參議院選舉，廣島選舉區時任議員係屬於宏池會嘅溝手顯正。不過響安倍同菅義偉嘅領導下，叫嚟河井克行老婆河井案里參選，由於河井兩公婆同屬志帥會，因而畀人睇成係岸田同二階爭地盤。
最終當選人係河井案里，溝手輸咗。之後河井案里傳出響選舉期間畀咗超過法例規定嘅報酬，惹嚟公安調查。之後畀人爆出原來河井克行響選舉期間向廣島地方議員派錢、叫佢哋支持老婆，引起社會重視。之後有傳媒響2020年1月爆話，當時自民黨本部一共畀咗河井兩公婆一億五千萬日圓。
2022年8月10號，岸田改組內閣。雖然岸田率領嘅自民黨響七月嘅參議院選舉大勝，但選前因前首相安倍晉三同統一教嘅關係，統一教以朝鮮日治時期日本響韓國犯下嘅罪行要求日本信徒畀好多錢，令自民黨聲譽受損，加上肺炎令物價上漲，日元瘋狂貶值，岸田嘅支持率開始下降，迫使岸田改組內閣以挽回民望，並且響8月5號下令徹查黨員同統一教嘅關係，查出6位黨員同統一教關係密切，有文部科學大臣末松信介、內閣府特命擔當大臣山際大志郎、經濟產業大臣萩生田光一、防衛大臣岸信夫、國家公安委員會委員長二之湯智同內閣官房副長官磯﨑仁彥。
雖然岸田本身同統一教冇直接關連，佢本人亦澄清過，但有7位岸田內閣成員響8月13號先後承認同統一教有關係，除咗先前已經畀人查出嘅山際大志郎外，仲有厚生勞動相加藤勝信、內閣府特命擔當大臣高市早苗、外相林芳正、總務大臣寺田稔、環境大臣西村明宏同內閣府特命擔當大臣岡田直樹。
《週刊文春》9月1號再踢爆「岸田文雄後援會」會長中山峰男曾經出任提倡建築日韓海底隧道組織嘅董事，而呢個組織背後係由統一教教祖文鮮明成立。接二連三有黨員爆出同統一教關係緊密令岸田內閣支持率大跌，岸田為咗挽回民望，響10月27號下令調查統一教。
2022年10月4號，岸田文雄任命自己大仔岸田翔太郎出任內閣總理大臣秘書官。呢項人事任命惹嚟非議，認為佢「公私不分」，岸田文雄則解釋係「任命合適嘅人出任合適嘅位置」。而「週刊新潮」響2023年1月先後三次爆出岸田翔太郎響陪老豆岸田文雄出國個陣先後坐使館公務車到英國同法國嘅高級百貨公司購物，日本副官房長官木原誠二解釋岸田翔太郎到百貨公司買野個陣並冇坐公務車，而且佢係買嚟送畀內閣官員做伴手禮。
岸田家族係廣島當地嘅一個名門望族。阿太岸田幾太郎係一位生意人，到過台灣發展，做過好多行職業。阿爺岸田正記，初時係開雜貨鋪，後嚟轉行做政治人，先後出任海軍政務次官同眾議院議員。太叔公岸田光太郎、叔公岸田正次郎亦係生意人。
美國嘅立國者普遍毋信任政府。為咗保障公民自由同限制政府嘅權力，佢哋接納咗孟德斯鳩嘅諗法，係美國憲法入面清楚咁將行政、司法、立法分開，而且等佢哋相互制衡。嗰時，呢種憲制係前所未有嘅嶄新嘗試。到而今美國聯邦政府嘅三權分立，重係恁多民主政體入面至徹底嘅。
三權分立常見嘅問題係點解決行政同埋立法機關之間嘅矛盾。其中一種方法就係議會制。係議會制下，行政機關嘅阿頭來自立法機關嘅多數派。行政、立法並冇完全分離。而今一般認為，行得通同穩定嘅自由民主政制唔一定要徹底三權分立。
就算係實行三權分立嘅美國，點解決三個部門之間嘅矛盾仲係間中有阻滯。1929年大蕭條嗰時，羅斯福總統上台頒布一系列法令，並通過國會授權攞到美國總統史上前所未有嘅大權。但係美國聯邦法院反而成日將尐法令駁返去。
結果1935年1月最高法院以8比1嘅票數，宣布羅斯福總統嘅《全國工業復興法》違憲。同年一個失業工人試圖用《最低工資法》來攞工資補償嗰時，被控方律師就直接話爾個法案違反咗美國憲法第十四修正案。羅斯福總統為咗推行新政，係1936年3月6日進行咗「爐邊傾偈」，將矛頭直指司法部門，要求國會俾佢無限制增加最高法院法官嘅人數，間接將司法部門放向行政部門管轄之下。
人類發展指數係聯合國開發計劃署由1990年開始發佈，透過預期壽命、教育同人均收入等因素，用嚟衡量各國社會同經濟發展程度嘅標準，可以劃分做極高、高、中、低四組，一啲原本被視為發展中國家嘅國家如馬來西亞、哈薩克，都被列入極高人類發展指數之內。
2010年，聯合國開發計劃署對呢啲批評作出反應，並更新咗啲國家劃分為低，中同高人類發展國家嘅標準。喺2011年1月寫嘅評論入面，人類發展報告辦公室回應咗《經濟學人》雜誌對舊版人類發展指數嘅批評，同埋討論咗人類發展報告對環球經濟嘅影響。
日圓，又可以寫成日元，係日本嘅流通同官方貨幣，喺1871年制定。日圓好似美元、歐元咁畀各國中央銀行作為外匯儲備。貨幣符號係「¥」，國際標準化組織ISO 4217訂定佢嘅標準代號做JPY。日圓銀紙稱為日本銀行券，由日本銀行製造同發行。
日圓早期行金本位，初頭一日圓兌1.5克黃金，等同嗰時嘅1美金，之後喺1874年到1897年實際用銀本位，1897年後轉返用金本位，一日圓兌0.75克黃金，等同嗰時嘅0.5美金，直到1931年底放棄金本位。
二戰完後，因為日本有嚴重通脹，日圓嚴重貶值。1949年到1971年，一美金固定兌360日圓，即係每千日圓兌2.46852克黃金。1971年美金放棄金本位，日圓先至有機會慢慢升值。2011年10月21號，美元曾經創出1美元兌換75.
從大宋開始就興種觀景菊花，後嚟技術開始進步之後先至發展到好多品種嘅菊花。而家啲人成日將菊花種喺廳堂、綠籬邊、馬路邊、同石頭、樹木、草地、芳草同細閣仔嗰邊。而家中國人過農曆新年或部分拜祭時節就成日用到佢。
喺日本嗰邊，一到咗每年嘅3月15號，就係櫻花節。嗰日有好多日本嘅男女大大細細都嚟嗮公園或鄉下嗰度睇櫻花。尤其係東京嘅上野公園，嗰日甚至有花宴、花會、花舞等好多同櫻花有關嘅活動，尤其係八重櫻喺新宿公園入面開花嗰陣，日本政府重喺嗰度搞睇櫻花嘅大會嚟接待鬼佬同社會名人。
限期不定保留代碼係1949年同1968年聯合國道路交通會議車輛國籍代號，但因為呢啲代碼同ISO 3166代碼唔同，所以限期不定保留但唔可以響ISO 3166用嘅代碼。國際標準化組織希望ISO代碼能逐漸取代這些限期不定保留代碼。
以下列出各國嘅現役軍人數、海軍軍艦、戰機同核武器等等，排名依照現役軍人數而唔係總體實力。呢個表係一個指標，唔能夠用作嚴格嘅比對，例如兵力響某啲國家可能包括文員或者准軍事部隊，一啲國家視佢哋為平民而無計入呢個表。
島國有兩隻。第一隻係大島夾成，同大陸好近，人口亦都多，日本、斯里蘭卡、菲律賓、古巴、馬耳他、英國、波多黎各、馬達加斯加、臺灣同埋印尼。呢啲島國文化政治同大陸鄰國都好近。島國有度好，就係隔住個海，無咁易俾人打。
本州從東北向西南延伸，全長大約1300 公里，闊 50 至 230 公里，總面積 230500 平方公里，佔日本總面積嘅六成，海岸線全長 5450 公里。本州係一個火山島，島上面直到今時今日都重有活躍嘅火山，周不時都有地震。
本州嘅人口喺 2000年已經達到一億，主要集中喺關東平原上面，而住喺東京同橫濱附近嘅人口佔全島人口嘅 25% 左右。其他重要城市有京都、大阪、神戶、廣島、仙台同埋名古屋咁。日本七成半嘅大城市都喺本州，日本歷史上嘅政治同文化中心都喺呢度。
九州係喺日本西南面嘅島，包括九州本島上嘅大分縣、宮崎縣、福岡縣、佐賀縣、長崎縣、熊本縣同鹿兒島縣等 7 個縣同埋外島嘅沖繩縣，人口大概有 1478 萬人，面積約 44400 平方公里，係日本目前高科技產業嘅主要集散地。
由於受到海洋嘅氣候調節，除咗九州本島南部嘅鹿兒島縣同屬於外島嘅沖繩縣因緯度較低而形成季風型亞熱帶森林氣候之外，其餘大部分地方都係屬於季風型溫帶闊葉林氣候。全年四季分明，好似鹿兒島縣全年最低溫度係平均7℃，而最高温度就係平均27℃。
中華人民共和國係聯合國安全理事會常任理事國、衆多正式同非正式多邊組織嘅成員，係國際社會嘅重要一員。佢係世界第二大經濟體、世界第一大外滙儲備國、世界第一大工業國、世界第一大GDP實際增長率國、世界第一大出口國、世界第一大農業國、世界第三大服務業國、世界第二大進口國、世界第二大吸引外資國、世界第三大對外投資國、世界第三大政府預算國同埋世界第五大官方黃金儲備國。
中國一度係強盛嘅文明古國，直到近代因為帝制專權、閉鎖守舊，搞到積貧積弱，無辦法實行現代化，只係畀人覺得落後於西方列強嘅國家。喺1840年爆發嘅鴉片戰爭標誌住西方對中國喺影響同干涉加強。喺1912年確立嘅中華民國結束咗長達兩千年嘅中央帝制，開展中國第一個民主共和嘅政體。
1927年，國共第一次合作破裂。1931年11月7號，中國共產黨喺江西瑞金成立咗中華蘇維埃共和國，因為咁而受到中華民國軍隊嘅圍剿。喺1934年第五次反圍剿失利之後，武裝力量中國工農紅軍被迫進行二萬五千里長征，轉向陝北謀求發展。
戰後，國共雙方為咗建立戰後統一、民主嘅中國進行咗談判，但係都失敗收場。1946年到1949年期間，背後有蘇聯撐腰嘅中國共產黨嘅武裝力量同中國國民黨領導嘅中華民國政府開始咗歷時三年幾嘅國共內戰。1949年國民黨政府喺中國大陸節節敗退，同年10月1號毛澤東喺北京宣告中華人民共和國中央人民政府成立，12月7號中華民國中央政府正式撤到去臺北，從此開啓咗兩岸分治嘅局面。
中華人民共和國建立初期，經年戰爭嘅中國大陸廢墟處處。1950年代初，共產黨通過「鎮壓反革命」嘅運動，對私有經濟同財產進行城市工商業「社會主義改造」同農村「土改」同土地集體化，從而收歸國有，並喺蘇聯援助下建立一個初步完整嘅工業體系，而外交上奉行完全傾向社會主義陣營嘅政策，援助各社會主義國家同新興獨立國家共產主義活動。
1956年蘇共二十大召開並提出斯大林問題，中蘇論戰初次顯露不和。1957年毛澤東發動「反右」運動，令國內知識份子同民主黨派力量受到空前打擊。1958年中國共產黨發動「大躍進」同「人民公社」運動，「浮誇風」盛行。
1959年中蘇關係破裂，蘇援撤銷。1959年到1961年連續三年發生大規模饑荒，稱為「三年困難時期」或「三年災害時期」。一般認為呢場饑荒導致三千萬人死。喺經過以「調整、鞏固、提高」為目標嘅經濟恢復期後，1966年，毛澤東發動歷時十年嘅「無產階級文化大革命」運動，對中國社會造成重大而深遠嘅破壞。
1964年10月16號中國第一個原子彈爆炸成功，1967年6月17號又成功爆炸咗氫彈，1970年4月24號，中國第一粒人造衛星發射升空。1971年10月25號，聯合國大會通過第2758號決議，決定由中華人民共和國政府取代中華民國政府，成為中國喺聯合國唯一合法代表。
1978年中國共產黨十一屆三中全會召開，確立咗鄧小平領導地位，採納以經濟建設為中心、實行改革開放、努力建設四個現代化嘅政策。隨後喺經濟迅速發展同時，出現較以往嚴重嘅腐敗、通貨膨脹等問題。到1989年胡耀邦因為突發心臟病死咗，悼念活動發展成為八九民運並以流血告終，震驚全球，亦令中國共產黨對於改革，特別係政治體制改革態度趨於保守同謹慎。
1992年，已辭去所有正式職務嘅鄧小平通過南巡講話，強調解放思想、繼續改革開放嘅重要，並批評搞唔清楚市場經濟姓社姓資嘅爭論。同年秋，中國共產黨第十四次全國代表大會正式決定中國經濟體制改革嘅方向係建立「社會主義市場經濟體制」。
2018年3月11號全國人大修憲，以2958票贊成2票反對3票棄權1票無效，通過刪除自1982年重設國家主席之後實行咗卅幾年嘅連任限制，喺冇增加任何權力嘅情況下，成功比人推舉為冇任期限制嘅中國共產黨總書記外交活動頭銜。
中華人民共和國自詡陸地面積高達960萬2716平方公里，實際淨係控制959萬6960平方公里，國土面積排全球第三注2。海域面積有成300幾萬平方公里。陸界長2萬幾公里，由東北面到南面，分別同北朝鮮、俄羅斯、蒙古、哈薩克、吉爾吉斯、塔吉克、阿富汗、巴基斯坦、印度、尼泊爾、不丹、緬甸、老撾、越南咁多個地方接壤。
喜馬拉雅山，平均海拔6000米，主峰珠穆朗瑪峰，海拔8844.43米，係世界第一高峰。長江為中國第一大河，全長6380公里，長度及徑流量排名世界第三。其他主要河流有黃河、黑龍江、珠江、淮河、松花江等。
而家中華人民共和國政府將實際掌握嘅地方，分成22個省、5個自治區、4個直轄市同2個特別行政區，同時對從未實際管轄過嘅臺灣島同澎湖列島等地宣稱擁有主權，並喺名義上將佢劃為臺灣省，相關嘅資料及爭議請睇臺灣問題。
中華人民共和國憲法規定將公民嘅結社權作為公民嘅基本權利之一，每一個公民享有組織經濟、文化類社會團體嘅權利。目前幾個出名嘅愛國宗教團體就係建國之後建立嘅，佢作為政治協商、民主監督、參政議政嘅組成部分，喺全國人大、全國政協行使權利。
根據中華人民共和國憲法，中華人民共和國實行民主集中制嘅組織原則。全國人民代表大會係中華人民共和國最高國家權力機構，唔開會期間由常務委員會執行權力。掛名嘅國家元首係中華人民共和國主席，由全國人民代表大會選舉產生，每屆任期五年，連續任職唔可以超過兩屆。
1978年末，鄧小平改變經濟政策，將經濟從舊有嘅蘇聯式計劃經濟體制轉為市場導向嘅經濟模式，並以社會主義市場經濟體制為目標，但政府依然有相當程度嘅主導地位。喺改革政策下，農村嘅家庭聯產承包責任制逐漸取代咗原先嘅人民公社，允許城市嘅工業企業擁有更大嘅自主權，允許私人經營絕大部分行業，並打開國門，引進外資。
政府不斷強調增加官員收入，並鼓勵採用新嘅管理模式來提升產量。政府亦將外貿作為刺激經濟增長嘅手段，故此廿幾年間建立咗五個經濟特區同超過2000個規模唔同嘅經濟技術開發區利用香港獨有優勢，以吸引外國資本。
由於有香港強大資金嘅幫助，改革開放嘅政策成功，1978年以來中國大陸嘅人均GDP已經增長三倍。按購買力平價法計算，GDP總額排世界第二，僅次於美國。根據官方嘅統計資料，中國內地嘅國民生產總值每年增長8~10%左右。
中國人民解放軍係中國武裝力量嘅主要組成部分。喺1927年8月1號嘅南昌暴動中成立，以後歷稱中國嘅工農革命軍、中國工農紅軍、中國國民革命軍第八路軍同埋新四軍，1946年10月改名中國人民解放軍。解放軍由中國共產黨領導，叫稱「黨指揮槍」。
中國人民武裝員警部隊係中國武裝力量嘅組成部分，1950年創建，歷稱中國人民公安部隊、中國人民解放軍公安部隊、公安軍、人民武裝員警部隊，1983年4月重新組建後改名中國人民武裝員警部隊。武警部隊屬公安系統，擔責國內安全保衛。
民兵係逐步發展起來嘅一支群眾武裝力量，先後用過工人糾察隊、農民自衛隊、紅衛隊、自衛隊、民兵等名稱。1984年後，中國實行民兵同預備役相結合制度，民兵唔單只係國家武裝力量嘅組成部分，而且係預備役嘅基本組織形式。
近年來，中國軍費有較大幅度增長，2000～2005年嘅軍費分別為1207.54、1442.04、1707.78、1907.87、2117.01、2446.5億人民幣。中國軍費以年均15%以上嘅速度遞增。
中國係世界上人口最多嘅國家。截至2005年1月，唔包括香港、澳門同臺灣地區嘅人口已經超過13億。中國有漢、壯、回、蒙古、維吾爾、滿、藏等56個官方登記嘅民族，其中漢族佔總人口嘅90%。少數民族主要集中喺西北、西南、東北同廣西等地區。
1949年後，由於社會穩定、經濟發展，中國大陸人口急劇增長，為自然環境同社會發展帶嚟重擔。1959年至1961年嘅大躍進同人民公社時期，浮誇風同大煉鋼鐵氾濫，蘇援撤銷，出現三年困難時期，釀成全國性嘅大饑荒。
呢個期間由於飢餓同強體力勞動，農村出生率達到最低水準。1979年來實行計劃生育嘅人口控制政策，要求城市居民每對夫婦只生一個細路，喺農村地區如果第一胎係女嘅話，就可以再生多一個。呢種政策雖然有效控制人口嘅增長，但由於操作上避免唔到嘅問題，亦導致人口比例失調，同帶嚟咗一啲社會問題，例如黑户。
政府通常禁止父母喺嬰兒出生前獲知嬰兒性別。隨住中國老齡化問題越嚟越嚴重，政府係2015年全面放開第二胎，以緩解人口老齡化帶來嘅勞動力短缺問題，稱為「全面二孩」。但效果就麻麻。政府又喺2021年宣佈實施三孩政策。
其中小學6年同初中3年加起來定為九年義務教育。法律規定適齡細路應該讀完九年義務教育，並且佢啲父母或者監護人有義務畀仔女接受教育。但係由於教育經費唔夠，以及家庭經濟困難等原因，事實上導致好多適齡嘅細路未可以讀完九年義務教育。
呢五種宗教內部各自有一啲唔同嘅派別，好似基督教內嘅基督復臨安息日會、真耶穌教會同地方教會喺福建等一啲地方並唔參與政府提倡嘅聯合禮拜，而係舉行單獨聚會。呢五種宗教都具有全國性影響，並廣泛分佈全國大部分地區。
其中以佛教同道教傳播歷史最耐，留低咗好多著名寺廟宮觀，到而家仍香火旺盛，多數同時作為旅遊景點向遊人開放。一般嚟講，佛教同道教喺南方省份有較大影響力。藏傳佛教喺西藏自治區同其他藏族地區具有極大影響力。小乘佛教係雲南傣族等民族所信奉。
中國一共有回族、維吾爾族等十個民族全民信仰伊斯蘭教，穆斯林人數大概2000萬。喺西北地方嘅新疆、甘肅、寧夏、青海等省區分佈特別集中。官方統計信奉基督教有1800萬人，信奉天主教嘅有500萬人，但實際上重有為數更多信徒屬於未登記嘅場所。
中國古代詩詞非常發達，有較早記錄周朝詩歌喺《詩經》，魏晉南北朝時期亦一度繁榮，喺唐朝同宋朝，中國詩歌到咗鼎盛時期。中國歷史上出名詩人、詞人有屈原、李白、杜甫、白居易、蘇軾、李清照等。而唐宋八大家係唐宋時期著名文學家。
書法係中國一門獨特藝術，中國著名書法家包括王羲之、王獻之、柳公權、顏真卿等。中國畫亦非常著名，當代中國畫著名畫家有徐悲鴻、齊白石、張大千。中國歷史上著名小說家有羅貫中、施耐庵、吳承恩、曹雪芹等，寫出膾炙人口嘅《三國演義》、《水滸傳》、《西遊記》、《紅樓夢》等多部中國古典名著。
五四運動之後，白話文運動興起，白話文開始逐漸取代文言文成為主流行文形式。出名白話文小說家有魯迅、老舍、茅盾、巴金、錢鍾書、張愛玲、丁玲、沈從文等人。用白話文創作嘅詩人、散文家有郭沫若、朱自清等。著名作品包括魯迅嘅《阿Q正傳》、巴金嘅《家》、茅盾嘅《子夜》、老舍嘅《駱駝祥子》、錢鐘書嘅《圍城》、沈從文嘅《邊城》等。
明治維新係近代日本史上一場變革，發生喺1867年，日本政權轉手到日本天皇手中。呢個變革，引發一連串事件，令到日本，無論政治定社會，都有巨變。呢個變革，橫跨19世紀後葉，時期由江戶時代末，即末代德川幕府，到明治時代初。
喺19世紀中，日本地方上一啲人士，例如「薩長土肥」藩士，開始對德川幕府有所不滿。佢哋成立咗新政權，並且發動戰爭，消滅咗德川幕府。之後佢哋擁護明治天皇，推行大政奉還，結束咗長達百幾年嘅武士專政制度，建立日本近代第一個統一嘅中央集權政府。
「亞細亞」嘅譯音來自拉丁文，佢嘅詞源來自古希臘文，係古希臘人稱呼佢哋嘅東面，又有講法話意思係太陽昇起嘅地方。又有種講法認爲，呢個詞源自希臘人東面嘅亞述人，「亞述」轉成古希臘文嘅Ασ，對應拉丁文嘅As。
奈良時代係日本嘅一個時代，時間由710年到794年。奈良時代嘅開始係由元明天皇將首都移到平安京。直到桓武天皇將首都遷到平城京為止。喺文化方面，日本書紀、古事記、萬葉集等現存嘅最古老書籍。政治方便行律令制，派遣地方嘅官員分配地方統治日本各地。
平安時代係日本一個時代嘅稱呼，年份為794年到1185年左右。當桓武天皇將個首都移到平安京之後，平安時代就咁樣開始喇，好多貴族都喺平安時代做地方官，武士嘅制度亦都喺呢個時代形成。直到平家被消滅，源氏建立鎌倉幕府為止，呢個時代足足有390年嘅時間。
室町時代係指室町幕府存在嘅年份，時間為1338年到1573年。此外，哩個時代同時間與南北朝，非正式地同戰國時代並存嘅時間，由足利尊氏成為征夷大將軍之後直到最後一任將軍足利義昭畀織田信長趕出京都外止。由於長年受到內亂嘅關係，幕府已經控制唔到其他大名，導致幕府權力下降。
日本嘅戰國時代係指大概喺15世紀末去到17世紀初嘅日本，但係呢個時間唔係正式為史實，期間室町時代、安土桃山時代同埋江戶時代都係戰國時代嘅範圍。戰國時代呢個名係武田信玄起嘅，到今時今日，戰國時代嘅影響力都唔細。
安土桃山時代係日本一個時代，指織田信長同豐臣秀吉所統治嘅時代，時間為1573年至1603年。以織田信長嘅安土城同埋豐臣秀吉嘅桃山城命名。呢個時代除咗係指戰國時代嘅後半部，而且代表咗歐洲文化傳入日本所帶嚟嘅影響，例如喺茶道同埋藝術上帶嚟唔少影響。
江戶時代係日本一個時代，佢嘅年份喺1603年到1868年為止，當德川家康成為咗征夷大將軍同埋成立江戶幕府之後，咁就開始咗。由於江戶時代早期開始實行鎖國政策，只批准明朝同埋荷蘭嘅商船到日本貿易，形成更獨特嘅日本文化。
雖然喺關原之戰大大削弱豐臣家實力，但係仍然重未減少家康對豐臣秀賴嘅戒心，終於喺1615年大阪之陣中消滅咗豐臣家，此後為免出現武士之間嘅互相攻擊，下令進行一國一城令以及參勤交代加緊對地方大名嘅監督。德川幕府設立咗譜代大名同埋外樣大名，此外重有長期留喺江戶城嘅武士集團旗本，成為咗幕府統治全國嘅基礎。
明治係日本明治天皇在任嗰陣最後用嘅年號，而時間係從1868年10月23號開始，一直到1912年7月30號為止。「明治」呢個詞係出自《易經》嘅「聖人南面而聽天下，向明而治」。而「明治」呢個年號喺以前入過替補10次。
秦朝之前係周朝其中一個諸侯國秦國，喺關中平原。春秋時期嘅諸侯國因為周室衰落，冇力量維繫封建制度，所以成日發生強國兼併弱國嘅事。去到戰國時期，唔少諸侯國都變法圖強，競爭就更加激烈。其中秦國就係因為商鞅變法而變強，歷經多次戰爭而打敗其他諸侯國。
而喺長平之役之後，幾乎佔有咗一半嘅天下。然而長平之役嘅主將白起喺前257年畀秦昭襄王賜死，雄才大略嘅秦昭襄王喺前251年死埋，繼位嘅秦孝文王、秦莊襄王都相繼喺三年內去世。前247年，幼主秦王政繼位，但朝政大權掌握喺秦太后同埋呂不韋手中。
戰國後期，六國入面得返趙國同楚國有能力抗秦。趙國士卒精銳，又有良將李牧，而楚國幅員遼闊，士兵眾多。為咗抵制秦國嘅侵略，楚國嘅春申君喺前241年打算聯合楚、趙、魏、韓、燕聯軍攻擊秦國嘅函谷關，但都係畀秦國打敗，楚國所以遷都壽春。
秦國就乘機猛攻魏國，魏國嘅形勢緊急，但最後秦國因為國內發生咗大事而暫緩攻擊。咁係因為秦王政開始大個仔，呂不韋驚繼續同秦太后幽會會瀨嘢，就改咗搵舍人嫪毐入宮去服侍太后。嫪毐亦因為咁得寵，太后為佢生咗兩個仔，仲封佢做長信侯，可以專決到國政。
前239年，秦王政嘅細佬成蟜打緊趙個陣，就因為驚咗嫪毐而投降趙國。前238年，秦王政發現咗件事，就處死咗打算作反嘅嫪毐，仲幽禁埋太后、驅除咗呂不韋入蜀。秦王政掌權之後，聽從宗室大臣嘅建議，驅除呂不韋嘅食客。
但係客卿李斯就上書《諫逐客書》，講返外卿對秦國有咩貢獻。秦王政因而再度重用李斯，而且招攬咗尉繚、韓非等嘅外國人。尉繚有個建議，叫李斯派辯士、間諜去賄絡六國嘅名人政要，成為秦嘅線人。如果唔接受賄絡，就暗殺咗佢哋。
呢個方法成功令到六國離心離德，再配合埋軍事行動，令到六國喺十年內先後畀秦國滅咗。而韓非就提倡用法家嘅「法、術、勢」三派論點為一體用嚟治國，得到秦王政嘅重視，亦都成為咗秦廷施政嘅原則。但係，韓非最後畀李斯害死，未能夠執政秦廷。
秦始皇統一全國之後，為咗溝通關中同埋其他地區，以免地方發生叛亂，於是起咗馳道同埋靈渠，實行「車同軌」。而為咗抵禦北方嘅匈奴，秦皇就將戰國時期秦、趙、燕嘅長城連埋一齊，成為「萬里長城」。同時，為咗防範六國遺民起兵搞事，秦皇下令夷平城墩。
沒收百姓嘅武器，將入面嘅銅製武器鑄成十二金人，放喺咸陽，又起咗阿房宮、興樂宮之類嘅離宮同埋驪山秦始皇陵，當中後者包括兵馬俑。但據目前嘅考古證據，阿房宮其實未起得成，但因為已經畀人燒咗，亦都無從考究。而且，為咗安定六國遺民，秦始皇五度出巡關東，進行咗封禪同埋刻石。
交通建設方面，陸路有馳道、直道、棧道、五尺道同埋嶺南新道，而水路就有溝通中原同埋嶺南嘅靈渠。秦馳道以首都咸陽為中心向四面八方延伸，加強咗關中同關東、江南等地嘅聯繫，而且當六國遺民起兵搞事個陣，秦軍都可以即刻過去處理。
馳道起係平坦嘅地方，闊五十步，每隔三丈就種一棵樹，馳道嘅兩邊會用金屬錐夯築厚實。靈渠打通咗長江嘅湘江同珠江嘅灕江，溝通咗中原同嶺南地區。當百越遺民起兵搞事個陣，秦軍都可以經靈渠、灕江、珠江直達嶺南重鎮番禺平亂。
公元前247年，佢承繼秦莊襄王嬴子楚做秦王。佢統治之下開始滅其他六國嘅大計。最後公元前221年完成呢個計劃，同臣下相討新尊號時，決定始皇帝。坊間謂「功蓋三皇，德超五帝」而合稱皇帝，實情同史記始皇帝本紀唔同。
喺中國歷史上，秦始皇第一個採用君主專制制度同埋推行中央集權，亦係第一個用「皇帝」稱號。統一天下之後推行多項政策。書同文，車同軌，統一度量衡等政策對後世影響深遠。而佢建立嘅法制就奠定咗中國兩千幾年政治制度嘅基本格局。
朝鮮係東亞區域之一，包含有唔同意義。由史學角度，朝鮮可以追溯到公元前12世紀出現嘅箕子朝鮮，歷經多個政權更替，到近代李氏朝鮮、日治時期、朝鮮民主主義人民共和國同大韓民國等一系列朝代同政權嘅連貫歷史嘅整體。
大清，亦叫做中華大清國、大清國、大清帝國、中國等，或者係就咁叫清，因為皇室係滿洲人，又叫滿清，係個已滅亡政權，漢族歷史學説等視佢為中國史上最後一個皇朝，叫清朝。大清由滿人統治，發源響今日中國東北地方，皇帝姓愛新覺羅。
滿人，原本係女真人，一直住響滿洲，即係今日叫嘅東北。大明皇帝朱元璋，為咗壓制元朝勢力，喺滿洲一帶設遠東指揮使司，開始落手控制女真部各族。女真建州部猛哥帖木兒嗰陣係大明建州衛左都督，北方有部族勢力強大，南下壓迫住建州女真。
南移後，建州女真部同大明交往密切，建州部社會生產力提高，經濟繁榮，開始有八旗制。咁啱呢個時候，係努爾哈赤任大明建州部阿頭。1583年，努爾哈赤襲封為指揮使，以祖、父遺甲十三副，相繼兼併海西女真部，征服東海女真部，統一咗分散喺滿洲各地嘅女真各部。
1616年，努爾哈赤喺赫圖阿拉稱汗，建立大金，改元天命，定都赫圖阿拉。1618年，努爾哈赤公告「七大恨」嘅討明檄文，起兵反明。1621年遷都遼陽，叫東京。1625年又遷都瀋陽，改名盛京。1626年，努爾哈赤響寧遠之戰一役中，畀明軍大炮打到重傷，無幾耐就死咗。
1644年，李自成喺西安建立大順，之後重帶兵攻陷大明國都北京，明思宗朱由檢吊頸自殺。李自成喺北京做齊儀式，準備做全中國皇帝。之但係佢仍然堅持喺北京推行軍法，結果好多人唔妥佢，所以穩定唔到民心。大清軍說服大明將軍吳三桂投降，喺佢嘅帶領之下入關。
呢個時候，中國境內，大清、大明同大順三國鼎立。大清入關企穩之後，就向大明同大順推進。大明官員迎福王朱由崧做皇帝。大明想聯大清抗大順，大順不敵，最後敗亡。大清轉移向大明埋手，南下過程中，江南一帶受到血腥鎮壓，揚州十日，嘉定三屠。
大清一直遇到好大反抗，但係大明朝廷同宗室唔團結，俾人逐個擊破，最後回天乏術，南方各省失守，最後大明皇帝朱由榔要敗走緬甸，始終落入大清手裏面。而比較大規模嘅反抗得返喺臺灣嘅鄭成功，不過1662年魯王朱以海同鄭成功都病死，大明滅亡，1683年，連鄭成功後人鄭克塽都投降，清康熙帝玄燁統一中國。
同一年，一艘叫雲揚號嘅日本軍艦航行去朝鮮江華島附近進行勘測工作。由於當時嘅反日氣氛，所以江華島上面嘅守軍就向雲揚號開火。但由於雲揚號全力反擊，江華島炮台因此畀日本人摧毀。之後，日軍更加登陸佔領永宗城。
呢件事過後，朝鮮政府內部嘅保守派同維新派出現爭論。保守派人認為，朝鮮最好保持以往「事大交小」嘅外交方式，即係繼續承認大清帝國係朝鮮嘅宗主國。但係維新派人就認為，大清帝國喺呢十幾年裏面，連自己嘅國土都保唔住，經常畀外國列強入侵割地，所以大清帝國已經唔再可靠。
八國聯軍係日本、俄國、英國、法國、美國、意大利、德國、奧匈帝國喺1900年6月10號組成嘅以解救駐京使館人員名義侵入大清嘅聯合遠征軍。呢支聯合遠征軍組成嘅原因係1899年義和團運動爆發，義和團以「扶清滅洋」為宗旨，喺慈禧太后默許下開始喺6月20號同清軍圍攻外國駐北京使館。
1900年6月17號八國聯軍攻陷天津嘅大沽炮台。6月21號慈禧太后以光緒帝載湉嘅名義向英國、美國、日本、俄國、法國、德國、意大利、奧匈帝國等11國宣戰。7月14號八國聯軍攻陷天津。8月15號八國聯軍攻陷大清首都北京。
北京，簡稱京，係中華人民共和國嘅首都。佢位於華北，係中國四個直轄市之一，直接受中華人民共和國國務院管理。北京幾乎畀河北省圍住，而東南面接壤天津市。北京嘅範圍好大，現時轄有14區、2個縣，其中城六區係市區，其他係郊區、縣份。
北京係中國人口第二多嘅城市，僅次於上海。2014年常住人口達2151.6萬人，喺世界上亦係人口多嘅大都會，估計咗2015年嘅市區人口，北京係世界第8大城市。一般人認為北京係中華人民共和國嘅政治、教育同埋文化中心，而上海同香港就係經濟中心。
北京史有三千年咁長。北京係中國四大古都之一，係四朝京師及遼國陪都，同埋好多政權嘅首都，有七百年時間係中國嘅政治中心。北京遺蹟豐厚，有宮殿、寺廟、花園、皇陵、城牆、城門，因爲北京有豐富嘅藝術收藏，亦集中多間高校，令北京成爲中國嘅文化、藝術中心。
對中國來講，北京嘅「北」係相對於洛陽來講，因爲洛陽喺傳統上稱爲「天地之中」，中國各個古都中得洛陽稱爲「神京」，照計中國首都應該定喺中原洛陽，但而家方位有偏差，噉就喺前面加字表示，譬喻南京，又譬喻稱做西京嘅長安、東京嘅開封。
喺1368年到1403年期間，以及1928年到1940年、1945年到1949年期間，北京嘅正式名叫做北平，字面意思係「平定北方」、「北方和平」，作爲地名最早出現喺秦漢。呢三個時期，北京唔係政權中央所在，所以唔叫做「京」。
洪武皇帝係明朝開國皇帝，佢擊退蒙元，入咗蒙元京師嘅大都後，將大都路改爲北平府，而蒙元退守漠北之後改咗名叫北元，長期同明朝敵對。改名做北平嘅用意，係希望北方和平，防止北元侵犯。而喺民國時期，北京曾經係北洋政府嘅中央所在，當時叫做京兆地方，首都叫京都市。
1949年中共建立中華人民共和國，將北平改名做北京，並且將北京定爲首都。直到1990年代前，喺臺灣嘅中華民國政府唔承認改名，而且由於反攻大陸嘅政策，喺臺灣出版嘅中國地圖繼續用舊名，兼且啲政區建置、邊界重係中華民國大陸時期嘅樣。
北京嘅傳統英文名叫做Peking，呢個係郵政式拼音，由舊時嘅英國傳教士根據當時嘅官話整落嘅，係以前中國地名嘅羅馬字寫法。而家北京嘅英文名叫做Beijing，呢個係普通話拼音，係中華人民共和國成立後推行嘅拼音方案。
呢兩個名可以睇出古今官話嘅音變。其中郵政拼音嘅Pe係「北」嘅發音，當時嘅官話有入聲，北嘅發音一般擬音成，一般加符號標示入聲，比如利金系統寫成pĕ，而郵政拼音慳咗個符號。到咗現代普通話，入聲消失兼且派入三聲，於是變成Bei。
而「京」嘅拼寫兩個比較接近，得聲母唔同，反映出官話顎化嘅音變。「k」表明「京」嘅舊時官話聲母同現時粵語一樣，即係粵拼、普通話拼音嘅「g」，音標係，但後來因爲之後接，開始顎化爲，接住發音部位前移，由軟顎轉移到硬顎，變成現時嘅，寫成普通話拼音就係「j」。
雖然Beijing係現時英文標準名，不過舊式嘅Peking重流傳，而且好多嘅歐洲語言繼續用舊名來稱呼北京，比如法文嘅Pékin，葡萄牙文嘅Pequim，西班牙文嘅Pekín，意大利文嘅Pechino，德文同荷蘭文嘅Peking，俄文嘅Пекин。
北京地區最初嘅名叫做薊，出自周朝時當地諸侯之一薊國，當時北京建城，係薊國都城，叫薊城。後來薊國畀燕國吞併，於是改叫燕，叫做燕都。唐朝時呢度屬幽州，所以又叫幽都。幽同燕又合埋做幽燕，指嘅就係而家河北北部到遼寧一帶，北京就係屬幽燕地區。
清朝滅亡後，中華民國定南京爲首都，後來袁世凱嘅北洋政府定都北京，1914年，順天府改爲京兆地方，受北洋政府直轄。1928年北伐贏咗後，京兆改叫北平，簡稱平，做過特別市、河北嘅省轄市、中央嘅院轄市。日佔時期改名爲北京，光復後恢復爲北平，又再喺中華人民共和國成立後改名北京，定爲首都。
軸心國係指喺1940年9月三國同盟條約簽咗之後，由納粹德國、大日本帝國同意大利王國組成嘅軍事同盟，喺第二次世界大戰期間，對抗以美國、蘇聯、英國、法國同中華民國為首嘅同盟國。除咗德、日、意三國，重有唔少國家係軸心國嘅成員。
哈大鐵路，又嗌哈大綫，係從中國黑龍江哈爾濱到遼寧大連嘅鐵路，分屬哈爾濱鐵路局同埋瀋陽鐵路局，全長962公里。舊時係東清鐵路嘅南段，係中國東北鐵路網嘅骨幹之一，而家從哈爾濱到瀋陽北嗰段係京哈鐵路嘅一部分，因而係東北地方最重要嘅鐵路綫。
1896年，俄國由於喺前年參與三國干涉還遼，結果逼清朝同佢簽咗份《中俄密約》，條約之中畀咗俄國喺東北嘅鐵路鋪設權，之後俄國鋪咗條東清鐵路。1903年1月，東清鐵路嘅南段鋪好，呢一段係由哈爾濱直通旅順嘅支綫，嗌做南滿支綫。
滿洲國成立後，南滿鐵路改屬滿洲國，原先嘅俄國部份改爲滿洲國同蘇聯共同運營，兼且改名爲北滿鐵路，不過1935年時蘇聯將北滿鐵路賣曬畀滿洲國。喺滿洲國時期，哈大鐵路拆成兩段，當時長春係滿洲國都，嗌做「新京」，大連到新京嘅鐵路嗌做連京線，新京到哈爾濱嘅鐵路嗌做京濱線。
1950年，中華人民共和國同蘇聯簽《中蘇友好同盟互助條約》，蘇聯承諾還返旅順軍港、大連行政權、中國長春鐵路管理權，於是成立中蘇共管嘅中國長春鐵路公司。1952年9月中蘇發表《中蘇兩國關於中國長春鐵路移交中華人民共和國的公告》，喺當年12月31號結束兩國共管，全部畀曬中華人民共和國。
九一八事變，又叫瀋陽事變、奉天事變、盛京事變，或者滿洲事變，係指1931年9月18號晚响遼寧瀋陽爆發嘅一次軍事衝突同政治事件，中華民國嘅東北三省最後全部被日本關東軍佔領，成立滿洲國。有人將呢次事件當係中國抗日戰爭開始。
溥儀係清朝道光帝旻寧嘅曾孫，醇親王愛新覺羅載灃個仔。三歲嗰陣，佢嘅二伯父清德宗喺中南海嘅瀛台涵元殿被囚身死，溥儀就做咗皇帝。之但係冇耐發生咗辛亥革命，清朝亡國，溥儀喺經過協議之後，仍然住喺紫禁城，但冇實權。
溥儀成世人嘅皇帝身份，由始至終都係佢個包袱。1917年將軍張勳搞復辟，佢就拉咗溥儀，話清朝已經復辟。之但係只維持咗12日，溥儀被迫退位。1924年11月軍閥馮玉祥軍隊包圍咗紫禁城，溥儀被迫走人，最後喺天津隱居。
日本關東軍一直想喺內滿建立親日本嘅政權。九一八事變之後，日本成功佔領內滿洲。1931年底，因為九一八事變引咎辭職嘅原日本陸軍大臣南次郎去咗滿洲，同關東軍司令官本莊繁重有關東軍特務機關長土肥原賢二傾事變進展。
1932年1月28號，南次郎返日本同天皇報告《滿洲近況》，建議喺滿洲建立「新國家」。南次郎喺報告入面指出，建立新國家可以方便日本之後打蘇聯「向北發展」，而日本通過控制呢個「新國家」嘅經濟，可以令到日本有永遠自給自足嘅資源，重可以移民去滿洲解決日本地少人多嘅問題。
九一八事變發生之後，一直想復辟清朝嘅前滿洲貴族以為時機到。滿洲宗室、吉林省軍參謀長熙洽於是就喺吉林長官出城奔母喪嗰時，打開吉林城門，向日本投降。佢又秘密寄信畀清朝遜帝愛新覺羅·溥儀，叫「皇上」返「祖宗發祥地，復辟大清，救民於水火」，喺「友邦」嘅支持下，先佔滿洲，再試下攻入關內。
1931年11月8號，土肥原賢二搞「天津事件」，將溥儀喺天津日租界嘅住所秘密帶走，經過大沽口、營口、旅順，去到撫順。1932年2月16號，關東軍召集張景惠、熙洽、馬占山、臧式毅，同謝介石、於衝漢、趙欣伯、袁金鎧等人喺瀋陽大和旅館開「東北政務會議」，會議由關東軍司令官本莊繁主持。
3月1號，發佈《建國宣言》，滿洲國宣布成立。首都喺長春，中華民國政府對日本策動滿洲獨立並建立滿洲國提出嚴重抗議。6號，溥儀由旅順出發，9號喺長春宣布佢做滿洲國執政，年號「大同」。同時任命唔同府、院、部嘅負責官員，滿洲國正式建立。
1932年9月15號，關東軍司令官兼駐滿洲國特命全權大使武藤信義同滿洲國國務總理鄭孝胥喺勤民殿簽《日滿議定書》。《日滿議定書》規定日本正式承認滿洲國，並會擔負滿洲國國防，喺滿洲國駐軍。附件又規定滿洲國嘅鐵路、港口、航路、航線等由日本管理。
1945年8月8號，蘇聯話畀日本知佢第二日會同日本開戰。之後蘇聯紅軍攻入滿洲，用高度機械化嘅絕對優勢打低關東軍同埋滿洲國軍。11號，溥儀同滿洲國嘅官開始搭火車撤退。13號清晨到咗通化市臨江縣大栗子站。
15號，日本天皇裕仁宣布無條件投降。17號，喺吉岡安直嘅安排之下，溥儀讀《滿洲國皇帝退位詔書》，宣佈滿洲國政府解散，滿洲國滅亡。18號，關東軍司令官山田乙三下令滿洲地區同埋朝鮮北緯38度線北面嘅日軍解除武裝，停戰。
蘇聯之後唔畀中華民國政府用旅順港口送人去接收遼東半島，幫中國共產黨喺滿洲地區攞到政治同埋軍事優勢，又將喺關東軍同滿洲國軍繳獲嘅一啲裝備同埋人員送畀共產黨。1945年11月，共產黨軍隊喺山海關一線同準備出關接收東北嘅國民革命軍打咗場激戰，共產黨軍隊輸咗，於是國民政府就接收滿洲。
遠東國際軍事法庭最後判策劃成立滿洲國嘅板垣征四郎死刑、一樣係策劃成立滿洲國嘅南次郎同操縱滿洲國嘅小磯國昭無期徒刑。1963年3月30號、1964年12月12號同1966年3月29號，中華人民共和國全國人民代表大會常務委員會合共三次通過《全國人民代表大會常務委員會關於特赦確實改惡從善的蔣介石集團、偽滿洲國和偽蒙疆自治政府的戰爭罪犯的決定》。
康德終生恪守書齋，從未參與任何重大嘅現實鬥爭。縱觀其一生，學術乃係生活中第一大事，餘皆庸常。哲學自然係佢至高嘅成就，不過其研究並唔完全以之為主線。佢畢生追求真理，唔斷改進佢嘅學講，使其更加精確，日益完美。
康德係柯尼斯堡最值得驕傲嘅仔。然而1724年４月２２號清晨5點當佢喺普列戈利亞河上嘅克奈普霍夫島降生之時，呢座城市還尚未設立。直至６月１３號，島上市鎮才正式與河北岸嘅柯尼斯堡老城同勒伯尼希特併為一處。
新城嘅規模同人口超過咗首都柏林，係普魯士王國最大嘅城市。與東普魯士其它城市一樣，儘管商路繁盛、產業興旺，但係受軍國政策拖累，居民生活困苦。城中大學係波羅的海教育中心，喺腓特烈·威廉一世治下因大幅削減經費而導致學術水準下降。
市民來自德語區全境，宗教改革引發遍及歐洲嘅異端迫害之後，亦出現咗外邦人。康德嘅曾祖父就唔會講德語，有波羅的海沿岸血統。祖父成為一名皮匠，將手藝傳授畀康德嘅父親佐治，兩人都擅長製作皮面馬鞍。佐治移居柯尼斯堡馬鞍匠大街，與同樣出身皮匠世家嘅康德母親安娜成婚。
與德國啓蒙運動時期嘅諸多學者同偉人一樣，康德出身贫寒。佐治夫婦一共生育咗９個兒童，伊曼努尔·康德排行第四，但除佢之外祇有一個姊姊、兩個妹妹同一個弟弟活到成年。佢嘅全家都係虔誠嘅新教徒，康德喺出生翌日就受洗，而且由於其生日係普魯士曆嘅「以馬內利日」，得到教名以馬內利，並且成為佢日後嘅名字。
1740年进入柯尼斯堡大學。根據康德自傳，佢先係攻讀神學，但係相關嘅文件已經遺失，無法查證。值此同時，腓特烈·威廉一世駕崩，個人素養好高、較為支持科學嘅腓特烈二世繼位，普魯士嘅學術發展面臨轉機。康德喺大學裏面好快對自然科學產生濃厚興趣，同時學習咗哲學、物理同數學。
康德喺大學四年級開始撰寫物理學論文，由於母親已經身故，家中財力唔支，佢經常中斷學業，接受救濟。1746年，康德完成第一篇作品《論對活力嘅正確評價》。所謂「活力」，就係動能，康德試圖調解笛卡兒同萊布尼茨嘅關於動能與速度仲係速度平方成正比嘅矛盾，佢建議分情況使用兩個公式。
康德雖然離開故居，卻並未遠遊，始終唔曾踏出國境線一步，可係呢個已經係佢一生中離開家鄉最遙遠嘅時光嘞。1747年，佢先喺靠近古姆比年嘅約德辰，畀牧師安德施嘅三個仔授課。立陶宛嘅原有居民喺1709年鼠疫爆發後所剩無幾，遷入咗法屬瑞士嘅移民，牧師因為語言唔同，需要常常借助康德用德語佈道。
康德自此產生咗對立陶宛文化嘅興趣，並且伴隨終生。1750年夏，康德到奧斯德羅德嘅地主家任教，佢最小嘅學生就是日後解放農奴嘅佐治·腓特烈。康德嘅第三任教職喺凱瑟林伯爵家中，現存嘅最早康德畫像就出於凱瑟林伯爵之手。
1755年康德出版其第一部重要著作《自然通史同天體理論》。一如康德嘅其它早期著作，本書嘅原名極長，《自然通史同天體理論，或者根據牛頓定律試論成個宇宙嘅結構及其力學起源》。康德指出唔能因為宇宙秩序井然而推斷上帝必然存在，因為只要自然界受必然規律支配，佢就可以自發地從混沌發展到當下嘅完美程度。
1755年，康德重返柯尼斯堡大学，４月１７號，提交拉丁語論文《論火》，取得學位答辯資格，四週後通過與論文內容無關嘅答辯，取得碩士學位，相當於今日嘅博士。６月１２號舉行學位授與儀式，康德以拉丁語致辭感謝。
為咗取得喺大學授課嘅權利，康德提交咗第二篇拉丁語論文《對形而返學認識論基本原理嘅新解釋》，９月２７號通過答辯會。自此，康德成為講師，亦就係編制之外嘅私募教師，其薪俸由願意選課嘅學生負擔。康德旋即開始授課，聽眾好多，由於大學教室不足，佢就喺寄居嘅教授家中開講。
康德本人最為喜愛自然地理學，認為佢係歷史嘅基礎。佢首先將地理獨立出來，作為一門主要課程教授。可係地理學冇教科書，亦冇綜合性著作，康德亦無法以實地經驗加以補充，佢完全依靠個人豐富嘅學識以及精彩嘅講解吸引學生。
普魯士喺七年戰爭中嘅慘敗，使成個東普魯士被俄羅斯佔領。1758年１月２２號，俄軍進駐柯尼斯堡，１月２４號，包括康德喺內嘅全體市民向女皇伊麗莎白·彼得羅芙娜效忠。大學由俄方接管，運轉照常，並且幸運地因此冇捲入戰火。
但係深通唔同民族生活狀況嘅康德並冇陷入盧梭回歸自然嘅道路，佢認為北極嘅遊牧生活同宮廷生活一樣鄙俗而唔自然。係年冬季，發表手冊《三段論法四格嘅詭辯》，批判形式邏輯，試圖解釋判斷形成嘅原因。同時完成普魯士科學院徵文《對自然神論同道德原則嘅明晰性嘅研究》，指出唔能將真理和善、知識同道德混為一談。
康德嘅生活十分有规律，以至当地嘅居民喺佢每日下晝3点半散步经过时来对表，唯一嘅一次例外係因为读卢梭嘅《爱弥儿》入迷，以致错过咗散步嘅时间。或许正係因为这种有规律嘅生活方式，康德好少受到疾病嘅折磨。唔过康德係一个非常好交际嘅人，十分健谈，经常邀请客人与佢共进晚餐。
康德嘅一生可以以1770年为标志分为前期同后期两个阶段，前期主要研究自然科学，后期则主要研究哲学。前期嘅主要成果有1755年发表嘅《自然通史同天体论》，其中提出咗太阳系起源嘅星云假说。喺后期从1781年开始嘅9年里，康德出版咗一系列涉及领域广阔、有独创性嘅伟大著作，给当时嘅哲学思想带来咗一场革命，佢们包括《纯粹理性批判》、《实践理性批判》同《判断力批判》。
政治上，康德係一名自由主义者，佢支持法国大革命以及共同政体，喺1795年佢还出版过《论永久和平》一书，提出议制政府与世界联邦嘅构想。其生前最后一本代表性嘅著作係《人類學》，一般認為其係對其成個學講嘅概括同總結。
「先驗邏輯論」嘅導言闡明「感性必須與知性結合，直觀必須與思維結合，才能產生自然科學嘅知識」，因而必須有一門唔同於形式邏輯嘅先驗邏輯來探討知性嘅結構及其運用於經驗對象時嘅各種原理。先驗邏輯立足於知識與對象嘅關係，即知識嘅內容，而唔係單純嘅思維形式，呢個標誌著辯證邏輯喺近代嘅萌芽。
「先驗分析論」闡明咗知性嘅先天概念同先天原理係自然科學之所以可能嘅根據同條件。喺概念分析論中，通過對知性判斷中嘅邏輯機能嘅分析。而先驗分析論當中嘅原理分析論主要闡明咗知性指導判斷力將範疇運用於現象嘅法規。
「先驗辯證論」主要闡明咗理性唔可避免地要超越現象去認識嘅本體，由此產生嘅作為自然傾向嘅形而返學只不過係一啲先驗嘅幻相，而唔可能係真正嘅科學。康德喺先驗辯證論嘅導言之中指出，理性呢個種推广能力由於要從有條件者出發通过推論去認識無條件者。